رجوه آل سيف

رجوه آل سيف «رجوه الحسين» (28 ابريل 1994 -) اميره و مرات ولى العهد الاردنى الامير الحسين بن عبد الله التانى, و هيا مهندسه معماريه سعوديه من مواليد الرياض.

 حياتها 
اتولدت فى الرياض بتاريخ 28 ابريل 1994, والدها هو خالد بن مساعد بن سيف بن عبد العزيز و هو راجل اعمال, والدتها هيا عزه بنت نايف بن عبدالعزيز بن احمد السديرى, كملت رجوه الثانويه فى السعوديه, و درست الهندسه المعماريه فى جامعة سيراكيوز فى نيو يورك, امريكا.

 حياتها الزوجيه 
فى 17 اغسطس 2022 نشر الديوان الملكى الهاشمى على تويتر عن خطوبة رجوه آل سيف على الامير الحسين بن عبد الله «ولى عهد الاردن», الابن البكر للملك عبد الله التانى و الملكه رانيا العبد الله. اتعمل حفل الخطوبه فى منزل باباها «خالد آل السيف» فى الرياض, و حضر الحفله الملك و الملكه و كتير من امرا الاسره المالكه فى المملكه الاردنيه, و ناس من عيلة آل سيف.

فى 1 يونيه 2023 اتعمل فرحها على الامير الحسين فى قصر زهران بالعاصمه الاردنيه عمان, و اتعمل الفرح فى قصر الحسينيه بحضور ضيوف من قادة دول و اولياء عهد و شخصيات من دول كتير.

الاميره رجوه الحسين
بعد عقد القران على الامير الحسين, اصدرت الاراده الملكيه الساميه بمنح رجوه بنت خالد آل سيف لقب «صاحبة السمو الملكى الاميره رجوه الحسين».

 الادوار الرسميه المستقبليه 
هتحضر رجوه الحسين انشطه البيت الملكى, و كمان هتمثل ولى العهد فى المناسبات, لحد اللى بتتعمل برا البلد, زى افراح اعضاء العائلات الملكيه. و كمان هتحضر الانشطه المتعلقه بالمشاريع الاجتماعيه و الخيريه.

 شوف كمان 
 الحسين بن عبد الله التانى
 عبد الله التانى بن الحسين

 لينكات برانيه 

 مصادر 

تصنيف:اميرات
تصنيف:مواليد فى الرياض